# Indstilling af rotationsretning (se billede B)

- Skraldenøglens hoved og retningsomskifter kan blive varme under arbejdet. Der er fare for at få forbrændinger ved berøring. Lad skraldenøglen køle af.

Med retningsomskifteren (2) kan du ændre el-værktøjets drejeretning. Ved nedtrykket start-stop-kontakt (7) er dette imidlertid ikke muligt.

Højreløb: Når du vil iskrue skruer og tilspænde møtrikker, skal retningsomskifteren (2) drejes mod uret.

Venstreløb: Når du vil løsne og skrue skruer og møtrikker ud/af, skal retningsomskifteren (2) drejes med uret.