# Nastavenie smeru otáčania (pozri obrázok B)

- Hlava račňového skrutkovača a prepínač smeru otáčania sa môžu pri práci veľmi zahriať. Pri kontakte hrozí nebezpečenstvo popálenia. Nechajte račňový skrutkovač vychladnúť.

Prepínačom smeru otáčania (2) môžete meniť smer otáčania elektrického náradia. Nie je to však možné vtedy, keď je stlačený vypínač (7).

Pravobežný chod: Na zaskrutkovanie skrutiek a uťahovanie matíc otočte prepínač smeru otáčania (2) proti smeru hodinových ručičiek.

Ľavobežný chod: Na uvoľňovanie alebo vyskrutkovanie skrutiek a matíc otočte prepínač smeru otáčania (2) v smere hodinových ručičiek.